SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Karloveská 64, SK – 842 58 Bratislava 4

1.	Účastník ZPC 

Meno a priezvisko, tituly:	Gabriela Mezeiová, Mgr. PhD. 
Lukáš Michal, Mgr.	
Znalosť cudzích jazykov:	anglický, maďarský, chorvátsky
anglický	

2.	Zahraničná pracovná cesta

Štát / mesto:	Fínsko / Helsinki	
Názov a adresa 
prijímajúcej organizácie:	CIMO – Centra for International Mobility, Helsinki
Park Hotel Käpylä, Helsinki	
Účel cesty:	Účasť na školení pre zamestnancov Národných agentúr programu EÚ Erasmus+, v dňoch 18.-21.1.2016, v Helsinkách (Fínsko).	
Spôsob financovania 
(kto hradí cestovné, pobytové náklady, iné výdavky):	Účasť je hradená z prostriedkov Národnej agentúry, určených na školenia zamestnancov.	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
18.1.2016	Odchod z Bratislavy 8:30
Príchod do Helsínk 16:00
Príchod účastníkov
19:00 Spoločenský večer, zoznamovanie sa s účastníkmi
20:30 Večera	
19.1.2016	09:30 Energizér
09:40 Oficiálne otvorenie školenia
10:10 Čo je YE (Youth Exchange/ Mládežnícka výmena) – hľadanie definícií 
11:15 Prestávka
11:45 Čo je YE – hľadanie definícií
12:40 EK – prezentácie Stephanie Frangou z Európskej komisie
13:00 Obed
14:30 Čo znamená „kvalita“ v YE
15:00 Hodnotenie projektov
16:15 Prestávka
17:15 Vyhodnotenie hodnotenia projektu
18:45 EK – odpovede na otázky – Stephanie z Európskej komisie
19:00 Večera
20:30 Neformálne socializovanie	
20.1.2016	09:30 Energizér
09:40 Stock market / Kasíno – vedomostno-kreatívna hra	
	11:30 Prestávka
12:00 Plenárne zasadnutie – odpovede na otázky – Stephanie z Európskej komisie
13:00 Obed
14:00 Otvorená Agenda 1
15:00 Otvorená Agenda 2
16:00 Otvorená Agenda 3
17:00 Prestávka
17:30 Vyhodnotenie
19:00 Večera spojená s prehliadkou mesta	
21.1.2016	05:45 Odchod z hotela na letisko
12:00 Príchod do Bratislavy	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
18.1.2016	Príchod účastníkov
19:00 Spoločenský večer, zoznamovanie sa s účastníkmi – hry so zoznamovacím zámerom
20:30 Večera – zoznamovanie, socializovanie sa s ďalšími účastníkmi	
19.1.2016	09:30 Energizér
09:40 Oficiálne otvorenie školenia – školenie otvoril Paavo Pyykkönen, zástupca fínskej národnej agentúry, predstavil svoju spolupracovníčku a spoluorganizátorku školenia, zástupkyňu fínskej národnej agentúry, Juttu Kivimäki a tiež facilitátora školenia, Joea Clayesa z Portugalska; Paavo Pyykkönen predstavil niekoľko základných informácií (logistika, organizácia, program, ...). Krátko sa predstavil riaditeľ CIMO Finland (Centrum pre medzinárodnú mobilitu) Samu Seitsalo, ktorý hovoril o tom, aké všetky mobility zastrešujú, nielen Erasmus+. Čo je ich víziou – Internazionalizácia fínskej spoločnosti a tým aj otvorenej spoločnosti. 
10:10 Čo je YE – hľadanie definícií: prostredníctvom definovania rôznych predmetov sme sa dopracovali k aspektom, na ktoré treba dbať pri definovaní YE. 
11:15 Prestávka
11:45 Čo je YE – hľadanie definícií: každý účastník vytvoril vlastnú definíciu, následne sme boli rozdelení do menších skupín, kde z definícií jednotlivcov bolo potrebné vytvoriť jednu definíciu. Po tejto úlohe bola každá skupina spojená s ďalšou skupinou a cvičenie sa zopakovalo v rovnakom duchu. Nakoniec sme prezentovali tri skupinové definície YE. Aktivita prebehla prostredníctvom workshopu.
12:40 Prezentácie Stephanie z Európskej komisie: Stephanie predstavila fakty a čísla o YE na európskej úrovni, ako aj užitočné informácie priamo z EK. Odpovedala aj na viaceré otázky položené počas prezentácie. (Témy: nedostatočne využívaný Youthpass, Post Paris Declaration 2016, pri YE by mal byť počet programových a partnerských krajín v rovnováhe atď.) 
A)	porovnanie rokov 2014 a 2015.
B)	ciele aktivity: inklúzia, zvýšenie kompetencií, interkultúrny dialóg.
C)	správy účastníkov (hodnotiace dotazníky) z aktivít. Celkovo bolo poslaných 11 223 správ z 18 000 žiadaných. ¾ účastníkov vyjadrilo spokojnosť s projektom na úrovni Very good. Bude sa robiť porovnanie s RAY výskumnou sieťou.
D)	Youthpass – okolo 80% účastníkov získalo Youtpass (týka sa len lídrov skupín). Najviac si zlepšili aktivitami kultúrne povedomie. Dopad Youthpass certifikátov - v 30% pomohol pri získaní práce a v 60% pomohol pri získaní vzdelania.
E)	Post Paris declaration – cieľom je naďalej predchádzať radikalizácii prostredníctvom PsM
F)	Refugees – priorita COM, väčšie zapojenie do projektov
G)	Zmeny – zavedenie rovnováhy medzi zapojenie Partnerské a programové krajiny. Niektoré národné agentúry žiadajú 20% rozpočtu presunúť na projekty s Partnerskými krajinami. 
H)	Cestovné náklady – COM pracuje na tom ako zlepšiť financovanie cestovných nákladov, pretože niektoré krajiny ich nedokážu pokryť. Nevie sa zatiaľ či sa zvýšia sumy, zväčšia vzdialenostné pásma alebo sa pridajú pásma. (Súčasné jednotkové náklady boli vypočítané z program MvA)
13:00 Obed
14:30 Čo znamená „kvalita“ v YE – prostredníctvom brainstormingu sme riešili jednotlivé časti projektu Mládežníckej výmeny (Profil účastníkov, Opis projektu, Vzdelávacie výstupy, Príprava, Hlavné aktivity, Dopad, Šírenie a využitie výsledkov, Hodnotenie, Kvalita partnerstva a pod.) ako zvýšiť ich kvalitu. Dôraz kladený na participáciu mladých ľudí hneď v počiatočnej fáze projektového manažmentu. Z tejto aktivity vyplynulo, že existuje rôzny pohľad na kvalitu čo sa týka jednotlivých častí projektu.
15:00 Hodnotenie projektov – na vopred pripravenú tabuľu sme individuálne prilepili body pridelené konkrétnemu projektu v jednotlivých hodnotených kategóriách (hodnotenie projektu bola domáca úloha pred príchodom na školenie). Následne sme boli rozdelení do skupín, kde sa zväčša stretli hodnotitelia, ktorí pridelili vyššie aj nižšie počty bodov, aby sa v skupinách precvičila aj konsolidácia výsledkov hodnotenia. Táto aktivita bola veľmi prínosná, pretože z nej bolo opäť vidieť ako je v niektorých krajinách rozdielny pohľad na kvalitu projektu. 
16:15 Prestávka
17:15 Vyhodnotenie hodnotenia projektu – počas tejto aktivity sme predstavili konsolidovaný výsledok skupiny a diskutovali o rozdielnych národných realitách, ktoré mohli byť príčinou pomerne líšiaceho sa prístupu k hodnoteniu projektu.
18:45 EK – odpovede na otázky: Stephanie z Európskej komisie odpovedala na otázky účastníkov, ktoré sme mali možnosť napísať na flip chart v priebehu celého dňa. 
19:00 Večera
20:30 Neformálne socializovanie sa, priestor pre sieťovanie účastníkov školenia	
20.1.2016	09:30 Energizér
09:40 Stock market / Kasíno – vedomostno-kreatívna hra, kde bolo možné zhodnotiť svoje financie vďaka vedomostiam, gamblingu, a tiež prostredníctvom inovatívnych návrhov v oblasti prezentácie programu Erasmus+ a YE verejnosti, v oblasti pomoci prvoaplikantom, tiež v oblasti získavanie relevantných nových partnerov, atď. 
11:30 Prestávka
12:00 Plenárne zasadnutie – odpovede na otázky – Stephanie z Európskej komisie dávala dôraz vo svojich odpovediach na vzdelávaciu rovinu YE. Odpovedala na viaceré otázky: nie je stanovený limit financií pridelených pre jednu organizáciu, záleží to primárne na jej finančnej kapacite, ale tiež na férovom rozdelení prostriedkov; dôraz na aktívnu participácie mladých v každej fáze projektového manažmentu; jednotkové cestovné náklady sa budú indexovať v priebehu 2016; atď.
13:00 Obed
14:00 Otvorená Agenda 1 – Yammer: základom je vyhľadať si relevantnú skupinu a stať sa jej členom (KA 1 programme advisers group, atď.); Yammer je sociálna sieť pre zdieľanie informácií (používať hashtagy na označenie kľúčových slov) a rýchly spôsob kontaktovania a komunikácie medzi Národnými agentúrami z celej Európy a Európskou Komisiou. 
15:00 Otvorená Agenda 2 – Inovatívne spôsoby prezentovania programu: vo Švédsku sa zrušila prezentácia programu prostredníctvom fyzických materiálov a zároveň sa vo veľkej miere používajú webináre (= on-line semináre) pre budúcich žiadateľov, resp. účastníkov programu; ďalší spôsob je tvorba videí uvádzajúcich do problematiky – ako vyplniť žiadosť?, ako šíriť výsledky?, atď.; v Nemecku sa robia školenia pre bývalých účastníkov YE alebo EVS o tom, ako robiť osvetu pre program na rôznych platformách; v Lotyšsku majú zavedené fungujúce podujatie pre nováčikov pod názvom „Projektová noc“, kde v priebehu 24 hodín, popri bežných aktivitách – varení, socializovaní, stavaní stanov – konzultujú pracovníci národnej agentúry s prvoaplikantmi; vo Fínsku sa organizujú obedy v mestách po celej krajine, kde sa pozývajú účastníci programu, organzácie a mladí ľudia – v priebehu tejto spoločenskej udalosti sa predstaví program nováčikom a bývalí účastníci sú zároveň živou knihou rozprávajúcou o svojich skúsenostiach pre potenciálnych budúcich aplikantov; na Malte majú pred každým termínom podávania žiadostí podujatie „Otvorené dvere v agentúre“, v rámci ktorých sa uskutoční vopred dohodnuté stretnutie one-to-one so zástupcom agentúry; v Litve je osvedčené konzultovanie cez facebookový event – v stanovený deň pred termínom odovzdávania žiadostí sa všetci zamestnanci národnej agentúry zapoja do konzultovania cez túto on-line platformu (vo veľkej miere to pomohlo znížiť počet telefonických hovorov za účelom konzultovania).   
16:00 Otvorená Agenda 3 – YE a školy: YE je v Nemecku čoraz populárnejší aj na školách + často sú žiadateľom študentské asociácie, podobná je realita aj v Holandsku; účastníci tohto zasadnutia sa zamýšľali nad tým, či a do akej miery podnecovať školy k väčšej aktivite v programe E+ YE, pretože problémov býva, že školy organizujú YE ako výmeny tried, čo sa potom prejavuje na slabej kvalite projektov.
17:00 Prestávka
17:30 Vyhodnotenie – bodové vyhodnotenie každého účastníka (v priemere 4,5 z max 5 bodov), následne prebiehalo ústne vyhodnotenie zo strany jednotlivých účastníkov; Paavo a Jutta rozdali na záver hru THE STAR OF EUROPE pre každého účastníka, ktorá je defacto mapou Európy. Účelom je prejsť jednotlivými krokmi a pritom má hráč prísť na to ako napísať a zrealizovať kvalitnú Mládežnícku výmenu.
19:00 Večera spojená s prehliadkou mesta – kultúrna prehliadka mesta z privátnej električky, večera v miestnej reštaurácii na blízkom ostrovčeku s možnosťou saunovania a kúpania sa v ľadovom mori. Stretnutie s ďalšími ľuďmi z fínskej NA. 	
21.1.2016	05:45 Odchod z hotela na letisko
12:00 Príchod do Bratislavy	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Hodnotenie projektov - budeme informovať svojich kolegov o rozdieloch v hodnotení projektov, ktoré sa dajú vysvetliť najmä líšiacou sa národnou realitou v jednotlivých programových krajinách.
Odpovede a otázky: Stephanie z EK – budeme informovať svojich kolegov o odpovediach Stephanie na otázky položené účastníkmi školenia.
Yammer – všetci zamestnanci NA by sa mali zaregistrovať na tejto sociálnej sieti a aktívne ju využívať na komunikáciu s inými NA a Európskou Komisiou. Yammer je vynikajúca platforma na získavanie nových informácií, príkladov dobrej praxe ohľadom agendy Erasmus+.
Inovatívne spôsoby prezentovania programu – budeme informovať svojich kolegov o spôsoboch prezentovania programu, ktoré sa využívajú v ostatných programových krajinách. Na základe diskusie môžeme prísť k záverom, ktoré spôsoby by boli aplikovateľné v podmienkach Slovenska. Na základe výsledku diskusie bude možné rozdeliť ďalšie úlohy.
Ponechať slovenskej Národnej agentúre úlohu hodnotiacich expertov z nasledovných dôvodov:
1.	Externí hodnotitelia nemajú kontakt s organizáciami a účastníkmi projektov, nevidia dopad projektu. Nemajú prístup k záverečným správam.
2.	Interní hodnotitelia majú prístup k predošlým projektom (monitoringom) a môžu porovnávať inovatívnosť a kvalitu hodnotených projektov. Z technických dôvodov neexistuje takáto možnosť pre externých hodnotiteľov.
3.	Interní hodnotitelia majú povahou svojej práce najväčšiu znalosť o kvalite projektov, napriek dobrej príprave hodnotiteľov. 	

6.	Prehľad prinesenej dokumentácie a miesto jej uloženia 

Všetky podklady sú k dispozícii v NA Erasmus+.	

7.	Osobitne vyhodnotený očakávaný prínos ZPC 

Školenie vo veľkej miere  prispelo k úspešnému adaptačnému procesu do Národnej agentúry. Na základe množstva informácií je „puzzle poznatkov“ ucelenejšie, na doplnenie čaká niekoľko zvyšných dielikov. 
Najväčším prínosom je samotné zapojenie sa do diskusií a zdieľanie príkladov dobrej praxe a ako fungujú zástupcovia v ostatných krajinách programu Erasmus+, a tiež akú majú stratégiu pri práci. Zároveň bolo veľmi poučné uvedomiť si aký signifikantný vplyv majú národné reality (napr. hodnotenie projektov internými/ externými hodnotiteľmi alebo iba externými) na chod a fungovanie Národných agentúr v jednotlivých krajinách. Sieťovanie medzi zástupcami národných agentúr je veľkou pridanou hodnotou.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude zverejnená na intranete organizácie IUVENTA – Slovenský inštitút mládeže a získané informácie budú komunikované počas pravidelných porád odboru. 	

Súhlasím so zverejnením tejto správy na internete

Dátum:	27.1.2016	
Správu vypracoval
(meno a priezvisko, podpis):	Gabriela Mezeiová, Mgr. PhD.
Lukáš Michal, Mgr.	
Správu schválil
(meno a priezvisko, podpis):	Jana Ohrablová, Ing.